ราคาทองในประเทศเปิดตลาดปรับขึ้น 50 บาท
สมาคมค้าทองคำรายงานราคาทองเปิดตลาดวันนี้ปรับขึ้น 50 บาท ทองแท่งขายออก 28,050 บาท รูปพรรณ 28,550 บาท
16 ส.ค. 2564

เมื่อวันที่ 16ส.ค.64 สมาคมค้าทองคำรายงานราคาทองคำเปิดตลาดเช้าวันนี้ราคาปรับขึ้น 50 บาท ทองแท่งรับซื้อ 27,950 บาท ขายออก 28,050 บาท ทองรูปพรรณ รับซื้อ 27,439.60 บาท ขายออก 28,550 บาทขณะที่ สัญญาทองคำตลาดนิวยอร์กปิดบวกเมื่อวันศุกร์ (13 ส.ค.) โดยได้แรงหนุนจากการเปิดเผยผลสำรวจดัชนีความเชื่อมั่นผู้บริโภคสหรัฐที่ลดลงเกินคาด ซึ่งกระตุ้นให้นักลงทุนเข้าซื้อสัญญาทองคำในฐานะแหล่งลงทุนที่ปลอดภัยทั้งนี้ สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 26.4 ดอลลาร์ หรือ 1.51% ปิดที่ 1,778.2 ดอลลาร์/ออนซ์ และปรับตัวขึ้นเกือบ 0.9% ในรอบสัปดาห์นี้